**RAE VALLA VANEMAEALISTE NÕUKOGU KOOSOLEKU PROTOKOLL**

**29.01.2025** kl 15.00 - 16.50

Rae Kultuurikeskuse kohviku ruumis

**Juhatas ja protokollis:** Agu Laius

**Osalesid:** Ene Böckler, Silva Laius, Kersti Lass, Kaia Pilvik, Anu Roop, Anne Rentel, Kaia Talvik, Monika Uustal, Tuulike Seljamaa, Virve Sepp, Astra Teras, Maie Vahl.

**Puudusid:** Piret Jõhvik, Enn Kesa, Ellen Liik, Anne-Lii Mändmets, Kaie Otsmaa, Anne Rentel (operatsioonil), Tiiu Väinsaar.

**Kutsutud:** Tarmo Gutmann, vallavanem, Maile Kubjas, sotsiaalameti juhataja, Karita Karotam, kantselei vanemspetsialist.

**Päevakord**

1. Valla arengust 2025. aastal lähtudes kavandatud eelarvest. Tarmo Gutmann, vallavanem.
2. Sotsiaalteenused, (isikukeskne koduteenus jne), teenuste omaosaluse hinnad. Maile Kubjas, sotsiaalameti juhatajad
3. Rae Ettevõtete liidu kirjast. Agu Laius.
4. Vanemaealiste nõukogu teemad 2025. aastal.

ARUTELU

**1. Valla arengust 2025. aastal lähtudes kavandatud eelarvest.**

Tarmo Gutmann rääkis valla eelarvest, märkis et eelarvega on kitsas ja oli vaja võtta eelarvest välja mõned objektid, mis on eelarvestrateegias. Näiteks uus vallamaja. See aga tähendab, et lahendamata jäävad ka Huvialakooli ja Jüri kooli ruumi probleemid.

Jürisse luuakse HEV laste keskus.

Lasteaiakohad hakkavad lahenema valmib Uuesalu lasteaed ja Lagedi lasteaia juurdeehitus. Ehitatakse Raemõisa kool. Valmib Jüri staadion, mis võimaldab harrastada kõiki alasid.

Ühistranspordist. Töötatakse Suursoo, Aruvalla – Jüri suunal lahenduse leidmiseks. Põhja-Eesti Ühistranspordikeskusega arutatakse liinide pikendamist Pajupeani ja Uuesaluni.

Kavas on käivitada kaasava eelarve raames ettepanekute kogumine avaliku ruumi rikastamiseks.

Töö käib valla puhkealadega.

Hooldekodu. Arendaja on tundnud huvi selle rajamise vastu Lagedile raudtee äärde.

Laululava on plaanis valda rajada. 2025.a klunker toimub, kohta otsitakse..

Suusamäele veetakse veel pinnast ja seejärel on plaanis multifunktsionaalse puhkeala väljaarendamiseks operaator leida.

Arutelu käigus toodi esile Vaida – Aruvalla kergliiklustee vajadus, kus ilma selleta on jalgsi väga ohtlik liikuda.

Arutelu käigus tekitas emotsioone Vaida külaplatsiga ja Vaita pinkide soetamisega seonduv.    
Samuti ka Vaida arstipunkti kasutamine noortekeskuseks, et miks vanemaealisi ei lastud ruumidesse.

**Otsustati:**Võtta informatsioon ja arutelu teadmiseks.

2. **Sotsiaalteenused, (isikukeskne koduteenus jne), teenuste omaosaluse hinnad.**

Maile Kubjas tõi esile, et toetused ja teenused on 2025 samad, mis eelmisel aastal.  Rõhk on vaimsel tervisel. kogukonnapsühholoogid on ametis ja töötavad.

Maile Kubjas rõhutas, et ravimihüvitise taotlus tuleb jooksva aasta eest kuni 31.12 esitada.   Samuti, et amet soovitab taotlused jooksvalt esitada, mitte oodata aasa lõpuni.  
Vanemaealiste nõukogu ettepanekut ravimitoetuse ja hambaravi toetuse lahutamiseks kaheks eraldi toetuseks ei ole 2025. aastal ette nähtud.

Koduteenus. Liigutakse vajaduspõhise isikukeskse koduteenuse suunas.  

Vallas saab olema heaolumeister – väiksemate remonditööde tegemiseks kodus.

Küsimus esitati invaliidi parkimisloa taotluse saamise kohta. Vastus: taotlejal tuleb siiski ametisse kohale tulla.

3. **Rae Ettevõtete Liidu kirjast**.

Agu Laius teavitas nõukogu liikmeid Rae Ettevõtete Liidu e-kirjast, kus nad teatasid, et on vastu võtnud vanemaealiste nõukogu ettepaneku paigaldada vallas vajalikesse kohtadesse ettevõtete poolt nende nimelisi istepinke. Liit soovib vanemaealiste nõukogult kohti, kuhu pinke võiks paigaldada.   
Arutasime veel kord seda teemat ja nõukogu liikmed esitasid veel pinkide paigaldamise ettepanekuid, mis sai edastatud ettevõtete liidule.

**4. Vanemaealiste nõukogu teemad 2025. aastal**

**Otsustati**: Koosolekute teemad on:

- veebruaris - isikukesksest koduteenusest;

- aprillis – uuesti kriisideks valmistumisest;

- mais - erakondade esindajad nõukogu ette tutvustama oma valimisprogrammi ja kuulama vanemaealiste ettepanekuid.

**5. Järgmisest koosolekust**

**Otsustati:** Järgmine vanemaealiste nõukogu koosolek toimub 26. veebruaril 2025 algusega kell 15.00 Rae Kultuurikeskuse kohviku ruumis.

Agu Laius   
vanemaealiste nõukogu esimees